
	Comisia pentru agricultură, silvicultură, industrie alimentară şi servicii specifice
	                             Bucureşti, 13.06.2013
                             Nr. 24/294


Către,  
Comisia pentru buget, finanţe şi bănci
AVIZ

asupra propunerii legislative pentru modificarea alin.(6) al art.160 

din Legea nr.571/2003 privind Codul fiscal 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă pentru modificarea alin.(6) al art.160 din Legea nr.571/2003 privind Codul fiscal, transmisă cu adresa nr. Pl.x 190 din    5 iunie 2013  şi înregistrată sub nr.24/273/05.06.2013.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.227/01.04.2013, a avizat negativ propunerea legislativă sus menţionată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea alin.(6) al art.160 din Legea nr.571/2003 privind Codul fiscal, în şedinţa din 13 iunie 2013. 

În urma dezbaterilor, membrii comisiei au hotărât,  în unanimitate de voturi, avizarea negativă  a propunerii legislative supusă dezbaterii.
 În raport cu obiectul şi conţinutul său, proiectul de lege face parte din categoria legilor ordinare.

           PREŞEDINTE, 


                       SECRETAR,

         Nini SĂPUNARU

                                Costel ŞOPTICĂ
Consilier, Ioana GOŢA      

